CELEX: 32017R1988
Language: bg
Date: 2017-11-03 00:00:00
Title: Регламент (ЕС) 2017/1988 на Комисията от 3 ноември 2017 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане 4 (Текст от значение за ЕИП. )

9.11.2017   
            
            
               BG
            
            
               Официален вестник на Европейския съюз
            
            
               L 291/72
            
         РЕГЛАМЕНТ (ЕС) 2017/1988 НА КОМИСИЯТА
   от 3 ноември 2017 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане 4
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 12 септември 2016 г. Съветът по международни счетоводни стандарти (СМСС) публикува изменения на Международен стандарт за финансово отчитане (МСФО) 4, прилагайки МСФО 9 „Финансови инструменти“ с МСФО 4 „Застрахователни договори“ (наричани по-долу „изменения на МСФО 4“). Целта на измененията на МСФО 4 е да се преодолеят временните счетоводни последици от различните дати на влизане в сила на МСФО 9 и на новия стандарт за застрахователните договори — МСФО 17, с който се заменя МСФО 4.
            
         
               (3)
            
            
               С МСФО 9 се цели да се подобри финансовото отчитане на финансовите инструменти чрез преодоляване на проблемите, които възникнаха в тази област по време на финансовата криза. По-специално МСФО 9 е приет в отговор на призива на Г-20 за възприемане на ориентиран в по-голяма степен към бъдещето модел за признаване на очакваните загуби по финансови активи.
            
         
               (4)
            
            
               Измененията на МСФО 4 позволяват на предприятията, които предимно извършват застрахователни дейности, да отложат датата на влизане в сила на МСФО 9 до 1 януари 2021 г. Резултатът от това отлагане е, че съответните предприятия могат да продължат да докладват съгласно действащия стандарт — Международен счетоводен стандарт (МСС) 39 „Финансови инструменти: признаване и оценяване“. Измененията на МСФО 4 също така позволяват на предприятията, които предлагат застрахователни договори, да изключват от печалбата или загубата някои допълнителни счетоводни несъответствия и временни колебания, които биха могли да възникнат при прилагане на МСФО 9 преди прилагането на МСФО 17.
            
         
               (5)
            
            
               След като се допита до Европейската консултативна група за финансова отчетност Комисията заключи, че измененията на МСФО 4 отговарят на критериите за приемане, посочени в член 3, параграф 2 от Регламент (ЕО) № 1606/2002.
            
         
               (6)
            
            
               Комисията обаче счита, че измененията на МСФО 4 не са с достатъчно широк обхват, за да отговорят на нуждите на всички големи застрахователни дружества в Съюза. По-специално за застрахователния сектор при финансовите конгломерати не би било възможно да се отложи прилагането на МСФО 9, което би могло да ги постави в неизгодно конкурентно положение. Поради това, на застрахователния сектор на финансовите конгломерати, попадащи в обхвата на Директива 2002/87/ЕО на Европейския парламент и на Съвета (3), следва да бъде разрешено да отложи прилагането на МСФО 9 до 1 януари 2021 г.
            
         
               (7)
            
            
               Отлагане на прилагането на МСФО 9 от застрахователния сектор при финансовите конгломерати би означавало в рамките на даден такъв конгломерат да се прилагат два различни счетоводни стандарта, което означава да възникнат възможности за счетоводен арбитраж, както и потенциално да бъдат затруднени инвеститорите, когато ползват консолидираните финансови отчети. Поради това такова отлагане следва да подлежи на определениусловия. С цел да се предотврати прехвърлянето на финансови инструменти между отделни сектори в рамките на групата с оглед възползване от по-благоприятно счетоводно третиране, следва временно да се забрани прехвърлянето на финансови инструменти, с изключение на финансовите инструменти, оценявани по справедлива стойност, с изменения в справедливата стойност в печалбата и загубата. Забраната за прехвърляне следва да обхваща само прехвърлянията на финансови инструменти, които отговарят на изискванията за отписване от счетоводните отчети на предприятието, извършващо прехвърлянето. Финансовите инструменти, емитирани от субект от групата, не следва да бъдат предмет на тази забрана, тъй като държаните в рамките на групата финансови инструменти се премахват в консолидираните отчети на конгломерата.
            
         
               (8)
            
            
               Отлагането на прилагането на МСФО 9 е в съответствие с подхода на МСФО 4, който позволява на застрахователните групи да консолидират дъщерните предприятия без да приравняват оценката на застрахователните пасиви, извършена съгласно местната общоприета счетоводна политика на тези предприятия, със счетоводната политика, използвана от останалата част от групата. Въпреки че използването на нееднородни счетоводни политики може да влоши разбираемостта на финансовите отчети, ползвателите на финансовите отчети вече ще са запознати с финансовото отчитане съгласно МСС 39, като освен това отлагането е само за ограничен период. От своя страна, условията за прибягване до отлагането следва също да разсеят евентуални опасения.
            
         
               (9)
            
            
               Отлагането на прилагането на МСФО 9 за застрахователния сектор при финансовите конгломерати следва да бъде ограничено във времето, тъй като е важно подобренията, въведени с МСФО 9, да влязат в сила възможно най-скоро, а МСФО 17 да започне да се прилага от 1 януари 2021 г.
            
         
               (10)
            
            
               Поради това Регламент (ЕО) № 1126/2008 следва да бъде съответно изменен.
            
         
               (11)
            
            
               Мерките, предвидени в настоящия регламент, са в съответствие със становището на Счетоводния регулаторен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1126/2008, Международен стандарт за финансово отчитане (МСФО) 4 „Застрахователни договори“ се изменя, както е посочено в приложението към настоящия регламент.
   Член 2
   Финансовите конгломерати, както са определени в член 2, параграф 14 от Директива 2002/87/ЕО, могат да решат никое от дружествата им, извършващи дейност в застрахователния сектор по смисъла на член 2, параграф 8, буква б) от посочената директива, да не прилага МСФО 9 в консолидираните финансови отчети за финансовите години с начало преди 1 януари 2021 г., ако са изпълнени следните условия:
   
               а)
            
            
               няма прехвърлени финансови инструменти между застрахователния сектор и друг сектор на финансовия конгломерат след 29 ноември 2017 г., освен финансови инструменти, оценявани по справедлива стойност, с признаване на промените в справедливата стойност в печалбата или загубата от двата сектора, участващи в такива прехвърляния;
            
         
               б)
            
            
               финансовият конгломерат посочва в консолидираните финансови отчети кои застрахователни дружества в групата прилагат МСС 39;
            
         
               в)
            
            
               изискваните от МСФО 7 оповестявания се предоставят отделно за застрахователния сектор, прилагащ МСС 39, и за останалата част от групата, която прилага МСФО 9.
            
         Член 3
   1.   Всички предприятия прилагат посочените в член 1 изменения от началната дата на първата си финансова година, започваща на 1 януари 2018 г. или по-късно.
   2.   Финансовите конгломерати обаче могат, при посочените в член 2 условия, да изберат да прилагат посочените в член 1 изменения от началната дата на първата си финансова година, започваща на 1 януари 2018 г. или по-късно.
   Член 4
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 ноември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 243, 11.9.2002 г., стр. 1.
   
      (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
   
      (3)  Директива 2002/87/ЕО на Европейския и на Съвета от 16 декември 2002 година относно допълнителния надзор на кредитните институции, застрахователните предприятия и на инвестиционните посредници към един финансов конгломерат и за изменение на Директиви 73/239/ЕИО, 79/267/ЕИО, 92/49/ЕИО, 92/96/ЕИО, 93/6/ЕИО и 93/22/ЕИО на Съвета и Директиви 98/78/ЕО и 2000/12/ЕО на Европейския парламент и на Съвета (ОВ L 35, 11.2.2003 г., стр. 1).
   
      ПРИЛОЖЕНИЕ
      
         Прилагане на МСФО 9 Финансови инструменти с МСФО 4 Застрахователни договори
         
      
      (Изменения на МСФО 4)
      
         Изменения на
      
      
         МСФО 4 Застрахователни договори
         
      
      Изменя се параграф 3.
      ОБХВАТ
      …
      
               
                  3.
               
               
                  Настоящият МСФО не разглежда други аспекти на счетоводното отчитане от страна на застрахователите, като например счетоводното отчитане на финансови активи, държани от застрахователи, и на финансови пасиви, издадени от застрахователи (вж. МСС 32 Финансови инструменти: представяне, МСФО 7 и МСФО 9 Финансови инструменти), освен когато:
                  
                              а)
                           
                           
                              съгласно параграф 20A застрахователите, които отговарят на определени критерии, имат право да прилагат временно освобождаване от МСФО 9;
                           
                        
                              б)
                           
                           
                              параграф 35Б позволява на застрахователите да прилагат подхода на припокриване („overlay approach“) за определени финансови активи; и
                           
                        
                              в)
                           
                           
                              параграф 45 позволява на застрахователите, при определени условия, да прекласифицират някои или всички свои финансови активи, така че те да се оценяват по справедлива стойност в печалбата или загубата.
                           
                        …
               
            Изменя се параграф 5.
      …
      
               
                  5.
               
               
                  За улеснение настоящият МСФО описва всяко предприятие, което издава застрахователен договор, като застраховател, независимо дали предприятието се счита за застраховател за законови или за надзорни цели. Всички позовавания в параграф 3, букви а) и б), параграфи 20А — 20Р, 35Б — 35Н, 39Б — 39М и 46 — 49 относно застраховател се отнасят и до емитента на финансов инструмент, който включва право на допълнителни, негарантирани доходи.
                  …
               
            Под параграфи 20, 20К и 20Н се добавят нови заглавия. Добавят се нови параграфи 20А — 20Р.
      ПРИЗНАВАНЕ И ОЦЕНЯВАНЕ
      …
      
         Временно освобождаване от МСФО 9
      
      
               
                  
                     20A
                  
               
               
                  МСФО 9 разглежда счетоводното отчитане за финансови инструменти и е в сила за годишните периоди, започващи на или след 1 януари 2018 г. Настоящият МСФО предвижда обаче временно освобождаване за застраховател, който отговаря на критериите по параграф 20Б, съгласно което освобождаване застрахователят има право, но не е задължен да прилага МСС 39 Финансови инструменти: признаване и оценяване вместо МФСО 9 за годишните периоди, започващи преди 1 януари 2021 г. Застраховател, който прилага временното освобождаване от МСФО 9:
                  
                              
                                 а)
                              
                           
                           
                              
                                 изпълнява задълженията по МФСО 9, необходими за оповестяването, изисквано съгласно параграфи 39Б–39Й от настоящия МСФО; и
                              
                           
                        
                              
                                 б)
                              
                           
                           
                              
                                 прилага спрямо своите финансови инструменти всички други приложими МСФО с изключение на посочените в параграфи 20А –20Р, 39Б — 39Й и 46 — 47 от настоящия МСФО.
                              
                           
                        
            
               
                  
                     20Б
                  
               
               
                  Застрахователят може да приложи временното освобождаване от МСФО 9 само и единствено ако:
                  
                              
                                 а)
                              
                           
                           
                              
                                 преди това не е прилагал никоя версия на МСФО 9
                                  (1)
                                 , освен единствено изискванията за представяне на печалби и загуби от финансови пасиви, отчитани по справедлива стойност в печалбата или загубата съгласно параграфи 5.7.1, буква в), 5.7.7 — 5.7.9, 7.2.14 и Б5.7.5 — Б5.7.20 от МСФО 9; и
                              
                           
                        
                              
                                 б)
                              
                           
                           
                              
                                 неговата дейност е свързана предимно със застраховане, както е описано в параграф 20Г, към датата на годишното му отчитане, която непосредствено предшества 1 април 2016 г., или към датата на следващото годишно отчитане, както е посочено в параграф 20Ж.
                              
                           
                        
            
               
                  20В
               
               
                  На застраховател, който прилага временното освобождаване от МСФО 9, се разрешава да избере да прилага само изискванията за представяне на печалби и загуби от финансови пасиви, отчитани по справедлива стойност в печалбата или загубата съгласно параграфи 5.7.1, буква в), 5.7.7 — 5.7.9, 7.2.14 и Б5.7.5 — Б5.7.20 от МСФО 9. Ако застрахователят избере да прилага тези изисквания, той прилага съответните преходни разпоредби на МСФО 9, оповестява факта, че е приложил тези изисквания, и редовно прави свързаните с тях оповестявания, посочени в параграфи 10 — 11 от МСФО 7 (изменен с МСФО 9 (от 2010 г.).
               
            
               
                  20Г
               
               
                  Дейността на застрахователя е свързана предимно със застраховане единствено и само когато:
                  
                              а)
                           
                           
                              балансовата стойност на неговите пасиви, възникващи от договори в обхвата на настоящия МСФО, която включва всички депозитни компоненти или внедрени деривативи, необвързани със застрахователни договори съгласно параграфи 7 — 12 от настоящия МСФО, е значителна в сравнение с общата балансова стойност на всички негови пасиви; и
                           
                        
                              б)
                           
                           
                              процентът на общата балансова стойност на неговите пасиви, свързани със застраховане (вж. параграф 20Д), в сравнение с общата балансова стойност на всички негови пасиви, е:
                              
                                          i)
                                       
                                       
                                          по-голям от 90 %; или
                                       
                                    
                                          ii)
                                       
                                       
                                          по-малък от или равен на 90 %, но по-голям от 80 % и застрахователят не извършва съществена дейност, която не е свързана със застраховане (вж. параграф 20Е).
                                       
                                    
                        
            
               
                  20Д
               
               
                  За целите на прилагането на параграф 20Г, буква б) пасивите, свързани със застраховане, включват:
                  
                              а)
                           
                           
                              пасиви, произтичащи от договори в обхвата на настоящия МСФО, както е посочено в параграф 20Г, буква а);
                           
                        
                              б)
                           
                           
                              недеривативни пасиви по инвестиционен договор, оценени по справедлива стойност в печалбата или загубата, съгласно МСС 39 (включително тези, определени по справедлива стойност в печалбата или загубата, за които застрахователят е приложил изискванията на МСФО 9 за представяне на печалби и загуби (вж. параграф 20Б, буква а), и параграф 20В); и
                           
                        
                              в)
                           
                           
                              задължения, които възникват поради това, че застрахователят издава договорите, посочени в букви а) и б), или изпълнява задължения, произтичащи от такива договори. Примери за такива задължения включват използването на деривативи за намаляване на рискове, произтичащи от тези договори и от активите, които обезпечават тези договори, съответни данъчни задължения, като например отсрочени данъчни задължения за облагаеми временни разлики в задълженията, произтичащи от тези договори, и емитирани дългови инструменти, които са включени в регулаторния капитал на застрахователя.
                           
                        
            
               
                  20Е
               
               
                  За целите на прилагането на параграф 20Г, буква б), точка ii), когато се прави оценка дали застрахователят участва в съществена дейност, която не е свързана със застраховане, той взема предвид:
                  
                              а)
                           
                           
                              само онези дейности, от които той може да получава приходи и да понася разходи; и
                           
                        
                              б)
                           
                           
                              количествени или качествени фактори (или и двете), включително публично достъпна информация, като например отраслова класификация, която потребителите на финансови отчети прилагат спрямо застрахователя.
                           
                        
            
               
                  20Ж
               
               
                  Съгласно параграф 20Б, буква б) се изисква предприятието да прецени дали отговаря на условията за временно освобождаване от прилагането на МФСО 9 към датата на неговото годишно отчитане, която непосредствено предшества 1 април 2016 г. След тази дата:
                  
                              а)
                           
                           
                              предприятие, което преди е отговаряло на условията за временно освобождаване от МФСО 9, преценява отново дали неговите дейности са свързани предимно със застраховане към датата на следващото годишно отчитане, само и единствено ако е настъпила промяна в дейностите на това предприятие, както е описано в параграфи 20З — 20И, през годишния период, приключил на тази дата;
                           
                        
                              б)
                           
                           
                              предприятие, което преди не е отговаряло на изискванията за временно освобождаване от прилагането на МФСО 9, има право да прецени наново дали неговите дейности са свързани предимно със застраховане към датата на следващото годишно отчитане преди 31 декември 2018 г., само и единствено ако е настъпила промяна в дейностите на това предприятие, както е описано в параграфи 20З–20И, през годишния период, приключил на тази дата.
                           
                        
            
               
                  20З
               
               
                  За целите на прилагането на параграф 20Ж за промяна в дейностите на предприятието се счита промяна, която:
                  
                              а)
                           
                           
                              се определя от висшето ръководство на предприятието като последица от външни и вътрешни промени;
                           
                        
                              б)
                           
                           
                              е важна за икономическата дейност на предприятието; и
                           
                        
                              в)
                           
                           
                              може да бъде доказана на външните страни.
                           
                        Съответно такава промяна настъпва само когато предприятието започва или престава да извършва дадена дейност, която е важна за неговата икономическа дейност или променя съществено мащаба на една от неговите дейности; например когато предприятието е придобило, продало или прекратило даден вид дейност.
               
            
               
                  20И
               
               
                  Очаква се такава промяна в дейностите на предприятието, каквато е описана в параграф 20З, да се случва много рядко. За целите на прилагането на параграф 20Ж следните не се считат за промени в дейностите на предприятието:
                  
                              а)
                           
                           
                              промяна в структурата на финансиране на предприятието, която сама по себе си не засяга дейностите, от които предприятието получава приходи и прави разходи.
                           
                        
                              б)
                           
                           
                              план на предприятието да продаде даден вид дейност, дори ако активите и пасивите са класифицирани като държани за продажба съгласно МСФО 5 Нетекущи активи, държани за продажба, и преустановени дейности. Планът за продажба на един вид дейност може да промени дейностите на предприятието и да даде повод за преоценка в бъдеще, но все още няма отражение върху пасивите, признати в неговия отчет за финансовото състояние.
                           
                        
            
               
                  20Й
               
               
                  Ако в резултат на преоценката (вж. параграф 20Ж, буква а) се установи, че дадено предприятие вече не отговаря на условията за временно освобождаване от МСФО 9, предприятието има право да продължи да прилага временното освобождаване от МСФО 9 само до края на годишния период, започнал непосредствено след тази преоценка. Въпреки това предприятието трябва да прилага МСФО 9 за годишните периоди, започващи на или след 1 януари 2021 г. Така например, ако дадено предприятие определи, че вече не отговаря на условията за временно освобождаване съгласно МСФО 9, като приложи параграф 20Ж, буква а) на 31 декември 2018 г. (края на неговия годишен период), тогава предприятието има право да продължи да прилага временното освобождаване от МСФО 9 само до 31 декември 2019 г.
               
            
               
                  20K
               
               
                  Застраховател, който преди това е избрал да прилага временното освобождаване от МСФО 9, може в началото на всеки следващ годишен период окончателно да избере да прилага МСФО 9.
               
            
         
            Предприятие, прилагащо МСФО за първи път
         
      
      
               
                  20Л
               
               
                  Предприятие, прилагащо МСФО за първи път, както е определено в МСФО 1 Прилагане за първи път на Международните стандарти за финансово отчитане, може да прилага временното освобождаване от МСФО 9, описано в параграф 20A, само и единствено ако това предприятие отговаря на критериите, описани в параграф 20Б. При прилагането на параграф 20Б, буква б) предприятието, прилагащо МСФО за първи път, използва балансовите стойности, определени чрез прилагането на Международните стандарти за финансово отчитане към датата, посочена в този параграф.
               
            
               
                  20M
               
               
                  МСФО 1 съдържа изисквания и освобождавания, приложими за предприятия, които прилагат МСФО за първи път. Тези изисквания и освобождавания (например параграфи Г16 — Г17 от МСФО 1) не отменят изискванията, посочени в параграфи 20A — 20Р и 39Б — 39Й от настоящия МСФО. Например изискванията и освобождаванията в МСФО 1 не отменят изискването предприятието, прилагащо МСФО за първи път, да отговаря на критериите, посочени в параграф 20Л, за да прилага временното освобождаване от МСФО 9.
               
            
               
                  20N
               
               
                  Предприятие, прилагащо МСФО за първи път, което оповестява изискваната съгласно параграфи 39Б — 39Й информация, използва изискванията и освобождаванията, посочени в МСФО 1, които се отнасят до извършване на необходимите за такова оповестяване оценки.
               
            
         
            Временно освобождаване от специфични изисквания на МСС 28
         
      
      
               
                  20O
               
               
                  Параграфи 35 — 36 от МСС 28 Инвестиции в асоциирани предприятия и съвместни предприятия изискват предприятието да прилага единна счетоводна политика, когато използва метода на собствения капитал. Въпреки това за годишни периоди, започващи преди 1 януари 2021 г., предприятието има право, но не е задължително, да запази съответната счетоводна политика, прилагана от асоциираното предприятие или от съвместното предприятие, както следва:
                  
                              а)
                           
                           
                              предприятието прилага МСФО 9, а асоциираното или съвместното предприятие прилага временното освобождаване от МСФО 9; или
                           
                        
                              б)
                           
                           
                              предприятието прилага временното освобождаване от МСФО 9, а асоциираното или съвместното предприятие прилага МСФО 9.
                           
                        
            
               
                  20П
               
               
                  Когато дадено предприятие използва метода на собствения капитал за отчитане на своята инвестиция в асоциирано или в съвместно предприятие:
                  
                              а)
                           
                           
                              ако МСФО 9 е бил прилаган преди във финансовите отчети, въз основа на които към даденото асоциирано или съвместно предприятие е приложен методът на собствения капитал (след отразяване на всички корекции, направени от предприятието), тогава МСФО 9 продължава да се прилага.
                           
                        
                              б)
                           
                           
                              ако временното освобождаване от МСФО 9 е било прилагано преди във финансовите отчети, въз основа на които към даденото асоциирано или съвместно предприятие е приложен методът на собствения капитал (след отразяване на всички корекции, направени от предприятието), МСФО 9 може да се прилага впоследствие.
                           
                        
            
               
                  20Р
               
               
                  Предприятието може да приложи параграфи 20O и 20П, буква б) отделно за всяко асоциирано или съвместно предприятие.
               
            Добавят се нови параграфи 35А — 35Н, 39Б — 39М и 46 — 49. Добавят се нови заглавия под параграфи 35А, 35К, 35М, 39А, 39Й, 45 и 47.
      
         
            Финансови инструменти с допълнителни негарантирани доходи
         
      
      …
      
               
                  35A
               
               
                  Временните освобождавания, предвидени в параграфи 20A, 20Л и 20O, и подходът на припокриване, посочен в параграф 35Б, могат да бъдат използвани също и от емитент на финансов инструмент, включващ право на допълнителен негарантиран доход. Съответно всички позовавания на застраховател в параграфи 3, букви а) и б), 20А — 20Р, 35Б — 35Н, 39Б — 39М и 46 — 49 се отнасят също и за емитент на финансов инструмент, включващ право на допълнителен негарантиран доход.
               
            ПРЕДСТАВЯНЕ
      
         Подходът на припокриване
      
      
               
                  
                     35Б
                  
               
               
                  Застрахователят има право, но не е задължен да прилага подхода на припокриване за определени финансови активи. Застраховател, който прилага подхода на припокриване:
                  
                              
                                 а)
                              
                           
                           
                              
                                 прекласифицира между печалба и загуба и другия всеобхватен доход сумата, получена като печалба или загуба в края на отчетния период за определените за целта финансови активи, която е такава, каквато би била, ако застрахователят е приложил МСС 39 към определените за целта финансови активи. Съответно прекласифицираната сума е равна на разликата между:
                              
                              
                                          
                                             i)
                                          
                                       
                                       
                                          
                                             сумата, отчетена в печалбата или загубата за определените за целта финансови активи при прилагането на МСФО 9; и
                                          
                                       
                                    
                                          
                                             ii)
                                          
                                       
                                       
                                          
                                             сумата, която би била отчетена в печалбата или загубата за определените за целта финансови активи, ако застрахователят бе приложил МСС 39.
                                          
                                       
                                    
                        
                              
                                 б)
                              
                           
                           
                              
                                 прилага по отношение на финансовите си инструменти всички други приложими МСФО с изключение на посочените в параграфи 35Б — 35Н, 39К–39М и 48 — 49 от настоящия МСФО.
                              
                           
                        
            
               
                  
                     35В
                  
               
               
                  Застрахователят може да избере да прилага подхода на припокриване, описан в параграф 35Б, само когато прилага МСФО 9 за първи път, включително когато прилага МСФО 9 за първи път, след като преди това е прилагал:
                  
                              
                                 а)
                              
                           
                           
                              
                                 временното освобождаване от МСФО 9, описано в параграф 20A; или
                              
                           
                        
                              
                                 б)
                              
                           
                           
                              
                                 само изискванията за представяне на печалби или загуби от финансови пасиви, отчитани по справедлива стойност в печалбата или загубата съгласно параграфи 5.7.1, буква в), 5.7.7 — 5.7.9, 7.2.14 и Б5.7.5 — B5.7.20 от МФСО 9.
                              
                           
                        
            
               
                  35Г
               
               
                  Застрахователят представя сумата, прекласифицирана между печалбата или загубата и другия всеобхватен доход, прилагайки подхода на припокриване:
                  
                              а)
                           
                           
                              в печалбата или загубата на отделен ред; и
                           
                        
                              б)
                           
                           
                              в другия всеобхватен доход като отделен компонент на другия всеобхватен доход.
                           
                        
            
               
                  35Д
               
               
                  Един финансов актив отговаря на условията за прилагане на подхода на припокриване само и единствено ако удовлетворява следните критерии:
                  
                              а)
                           
                           
                              оценява се по справедлива стойност в печалбата или загубата, прилагайки МСФО 9, но прилагайки МСС 39 не би бил оценен по справедлива стойност в печалбата или загубата в своята цялост; и
                           
                        
                              б)
                           
                           
                              не е държан във връзка с дейност, която не е свързана с договори в рамките на обхвата на настоящия МСФО. Примери за финансови активи, спрямо които не е допустимо прилагането на подхода на припокриване, са активи, държани във връзка с банкови дейности, или финансови активи, държани във фондове, свързани с инвестиционни договори, които са извън обхвата на настоящия МСФО.
                           
                        
            
               
                  35Е
               
               
                  Когато реши да прилага подхода на припокриване, застрахователят може да определи финансов актив, за който се допуска прилагането на този поход (вж. параграф 35В). Впоследствие той може да определи финансов актив, за който прилагане на подхода на припокриване се допуска единствено и само когато:
                  
                              а)
                           
                           
                              този актив е признат първоначално; или
                           
                        
                              б)
                           
                           
                              този актив вече отговаря на критерия, посочен в параграф 35Д, буква б), като преди не е отговарял на този критерий.
                           
                        
            
               
                  35Ж
               
               
                  Застрахователят има право да определи финансови активи, за които се допуска прилагането на похода на припокриване, прилагайки параграф 35Е за всеки отделен инструмент.
               
            
               
                  35З
               
               
                  Когато е уместно, за целите на прилагането на подхода на припокриване по отношение на новоопределен финансов актив, като се прилага параграф 35Е, буква б):
                  
                              а)
                           
                           
                              справедливата стойност на актива към датата на определянето му е неговата нова амортизирана стойност и балансова стойност; и
                           
                        
                              б)
                           
                           
                              ефективният лихвен процент се определя въз основа на справедливата стойност на актива на датата, на която подходът на припокриване е определен за прилагане.
                           
                        
            
               
                  35И
               
               
                  Предприятието продължава да прилага подхода на припокриване към определен финансов актив до отписването на този актив. Въпреки това предприятието:
                  
                              а)
                           
                           
                              отменя прилагането на подхода на припокриване за даден финансов актив, ако този актив вече не отговаря на критерия, посочен в параграф 35Д, буква б). Например един финансов актив вече не отговаря на този критерий, когато предприятието прехвърли актива така, че той се държи във връзка с банковите дейности на предприятието или когато предприятието престане да бъде застраховател;
                           
                        
                              б)
                           
                           
                              може, в началото на който и да е годишен период, да спре да прилага подхода на припокриване към всички финансови активи, определени за това. Предприятие, което избере да спре да прилага подхода на припокриване, прилага МСС 8, за да отчете промяната в счетоводната си политика.
                           
                        
            
               
                  35Й
               
               
                  Когато предприятието отмени прилагането на подхода на припокриване за даден финансов актив, прилагайки параграф 35И, буква а), то прекласифицира всяко салдо, свързано с този финансов актив, от натрупания друг всеобхватен доход в печалбата или загубата, като корекция от прекласификация (вж. МСС 1).
               
            
               
                  35K
               
               
                  Ако предприятието престане да използва подхода на припокриване, прилагайки възможността за избор, предвидена в параграф 35И, буква б), или понеже вече не е застраховател, то впоследствие не прилага подхода на припокриване. Застраховател, който е избрал да прилага подхода на припокриване (вж. параграф 35В), но няма финансови активи, за които се допуска прилагането на този подход (вж. параграф 35Д), може впоследствие да приложи подхода на припокриване, когато разполага с финансови активи, за които това е допустимо.
               
            
         
            Взаимодействие с други изисквания
         
      
      
               
                  35Л
               
               
                  Параграф 30 от настоящия МСФО разрешава практика, описвана понякога като „счетоводство в сянка“. Ако застраховател прилага подхода на припокриване, може да е допустимо да прилага счетоводство в сянка.
               
            
               
                  35M
               
               
                  Прекласифициране на една сума между печалбата или загубата и другия всеобхватен доход, като се прилага параграф 35Б, може да има като последици включването на други суми в другия всеобхватен доход, като например данъци върху дохода. Застрахователят прилага съответния МСФО, например МСС 12 Данъци върху дохода, за да определи евентуални такива последици.
               
            
         Предприятие, прилагащо МСФО за първи път
      
      
               
                  35N
               
               
                  Ако предприятие, прилагащо МСФО за първи път, избере да прилага подхода на припокриване, то актуализира сравнителната информация, за да отрази този подход, само и единствено ако то актуализира сравнителната информация, за да спази МСФО 9 (вж. параграфи Д1 –Д2 от МСФО 1).
                  …
               
            ОПОВЕСТЯВАНЕ
      …
      
         Оповестявания относно временното освобождаване от МСФО 9
      
      
               
                  
                     39Б
                  
               
               
                  Застраховател, който избере да приложи временното освобождаване от МСФО 9, оповестява информация, за да даде възможност на потребителите на финансови отчети:
                  
                              
                                 а)
                              
                           
                           
                              
                                 да разберат как застрахователят удовлетворява изискванията за временно освобождаване; и
                              
                           
                        
                              
                                 б)
                              
                           
                           
                              
                                 да сравнят застрахователи, прилагащи временното освобождаване, с предприятия, прилагащи МСФО 9.
                              
                           
                        
            
               
                  39В
               
               
                  В изпълнение на изискванията на параграф 39Б, буква а) застрахователят оповестява факта, че прилага временното освобождаване от МСФО 9, както и начина, по който на посочената в параграф 20Б, буква б) дата е стигнал до заключението, че той отговаря на условията за временно освобождаване от МСФО 9, включително:
                  
                              а)
                           
                           
                              дали балансовата стойност на неговите пасиви, произтичащи от договори в рамките на обхвата на настоящия МСФО (т.е. пасивите, посочени в параграф 20Д, буква а), е била по-малка или равна на 90 % от общата балансова стойност на всички негови пасиви, естеството и балансовите стойности на пасивите, свързани със застраховане, които не са пасиви, произтичащи от договори в рамките на обхвата на настоящия МСФО (т.е. пасивите, описани в параграфи 20Д, букви б) и в);
                           
                        
                              б)
                           
                           
                              дали процентът на общата балансова стойност на неговите пасиви, свързани със застраховане, в сравнение с общата балансова стойност на всички негови пасиви е по-малък или равен на 90 %, но по-голям от 80 %; как застрахователят е определил, че не извършва съществена дейност, несвързана със застраховане, включително каква информация е била взета предвид; и
                           
                        
                              в)
                           
                           
                              дали застрахователят е удовлетворил изискванията за временно освобождаване от МСФО 9 въз основа на преоценка, при прилагане на параграф 20Ж, буква б):
                              
                                          i)
                                       
                                       
                                          причината за преоценката;
                                       
                                    
                                          ii)
                                       
                                       
                                          датата, на която е настъпила съответната промяна в неговата дейност; и
                                       
                                    
                                          iii)
                                       
                                       
                                          подробно обяснение на промяната в неговата дейност и качествено описание на последиците от тази промяната върху финансовите отчети на застрахователя.
                                       
                                    
                        
            
               
                  39Г
               
               
                  Ако, прилагайки параграф 20Ж, бука a), предприятието достигне до заключение, че неговата дейност вече не е свързана главно със застраховане, във всеки отчетен период преди да започне да прилага МСФО 9 то оповестява следната информация:
                  
                              а)
                           
                           
                              факта, че предприятието вече не отговаря на условията за временно освобождаване от МСФО 9;
                           
                        
                              б)
                           
                           
                              датата, на която е настъпила съответната промяна в неговите дейности; и
                           
                        
                              в)
                           
                           
                              подробно обяснение на промяната в неговите дейности и качествено описание на последиците от тази промяна върху финансовите отчети на предприятието.
                           
                        
            
               
                  39Д
               
               
                  В изпълнение на изискванията на параграф 39Б, буква б) застрахователят оповестява справедливата стойност в края на отчетния период и размера на промяната в справедливата стойност за този период поотделно за следните две групи финансови активи:
                  
                              а)
                           
                           
                              финансови активи с договорни условия, които на конкретни дати пораждат парични потоци, които са единствено плащания по главница и лихва върху непогасената сума на главницата (т.е. финансови активи, които отговарят на условието, посочено в параграфи 4.1.2, буква б) и 4.1. 2A, буква б) от МСФО 9), изключвайки всеки финансов актив, който отговаря на определението „държан за търгуване“ в МСФО 9 или който се управлява и чиито резултати се оценяват въз основа на справедлива стойност (вж. параграф Б4.1.6 от МФСО 9);
                           
                        
                              б)
                           
                           
                              всички финансови активи, различни от посочените в параграф 39Д, буква а); тоест всеки финансов актив:
                              
                                          i)
                                       
                                       
                                          с договорни условия, които не пораждат парични потоци на конкретни дати, които са единствено плащания по главница и лихва върху непогасената сума на главницата;
                                       
                                    
                                          ii)
                                       
                                       
                                          който отговаря на определението „държан за търгуване“ в МФСО 9; или
                                       
                                    
                                          iii)
                                       
                                       
                                          който се управлява и чиито резултати се оценяват въз основа на справедлива стойност.
                                       
                                    
                        
            
               
                  39Е
               
               
                  Когато оповестява информацията, посочена в параграф 39Д, застрахователят:
                  
                              а)
                           
                           
                              може да приеме балансовата стойност на финансовия актив, оценен чрез прилагане на МСС 39, за достатъчно точно приближение до неговата справедлива стойност, ако от застрахователя не се изисква да оповести справедливата стойност на актива, прилагайки параграф 29, буква а) от МСФО 7 (например краткосрочни търговски вземания); и
                           
                        
                              б)
                           
                           
                              преценява необходимото ниво на подробности, което дава възможност на потребителите на финансови отчети да разберат характеристиките на финансовите активи.
                           
                        
            
               
                  39Ж
               
               
                  В изпълнение на изискванията на параграф 39Б, буква б) застрахователят оповестява информация относно експозицията към кредитен риск, включително значителните концентрации на кредитен риск, присъщи на финансовите активи, описани в параграф 39Д, буква а). Като минимум застрахователят оповестява следната информация за тези финансови активи в края на отчетния период:
                  
                              а)
                           
                           
                              балансовите стойности, прилагайки МСС 39 (при финансови активи, оценени по амортизирана стойност преди корекцията за обезценка), според степените на кредитен риск, определени в МСФО 7;
                           
                        
                              б)
                           
                           
                              за финансовите активи, описани в параграф 39Д, буква а), които нямат нисък кредитен риск в края на отчетния период — справедливата стойност и балансовата стойност, прилагайки МСС 39 (при финансови активи, оценени по амортизирана стойност преди корекцията за обезценка). За целите на това оповестяване параграф Б5.5.22 от МСФО 9 съдържа съответните изисквания за оценка на това, дали кредитният риск за даден финансов инструмент се счита за нисък.
                           
                        
            
               
                  39З
               
               
                  В изпълнение на изискванията на параграф 39Б, буква б) застрахователят оповестява информация относно това къде потребителят на финансови отчети може да получи всякаква публично достъпна информация съгласно МСФО 9, свързана с предприятие в рамката на групата, която информация не се съдържа в консолидираните финансови отчети на групата за съответния отчетен период. Например такава информация съгласно МСФО 9 може да бъде получена от публично достъпните индивидуални или отделни финансови отчети на предприятие в групата, която е приложило МСФО 9.
               
            
               
                  39И
               
               
                  Ако едно предприятие е избрало да прилага освобождаването от определени изисквания на МСС 28, посочено в параграф 20O, то оповестява този факт.
               
            
               
                  39Й
               
               
                  Ако едно предприятие е приложило временното освобождаване от МСФО 9 при отчитане на инвестициите си в асоциирано или съвместно предприятие, използвайки метода на собствения капитал (вж. например параграф 20O, буква а), тогава освен информацията, изисквана съгласно МСФО 12 Оповестяване на дялови участия в други предприятия, то оповестява и следното:
                  
                              а)
                           
                           
                              информацията, описана в параграфи 39Б — 39З за всяко асоциирано или съвместно предприятие, която е от съществено значение за предприятието. Оповестените суми са онези, които са включени във финансовите отчети по МФСО на асоциираното или съвместното предприятие, след като бъдат отразени всички корекции, направени от предприятието при използване на метода на собствения капитал (вж. параграф Б14, буква а) от МСФО 12), а не делът на предприятието в тези суми;
                           
                        
                              б)
                           
                           
                              количествената информация, описана в параграфи 39Б — 39З, съвкупно за всички асоциирани или съвместни предприятия, които поотделно са несъществени. Съвкупните суми:
                              
                                          i)
                                       
                                       
                                          които се оповестяват, представляват дела на предприятието в тези суми; и
                                       
                                    
                                          ii)
                                       
                                       
                                          за асоциирани предприятия се оповестят отделно от съвкупните суми, които се оповестяват за съвместни предприятия.
                                       
                                    
                        
            
         Оповестявания относно подхода на припокриване
      
      
               
                  
                     39K
                  
               
               
                  Застраховател, който прилага подхода на припокриване, оповестява информация, за да даде възможност на потребителите на финансови отчети да разберат:
                  
                              
                                 а)
                              
                           
                           
                              
                                 как се изчислява общата сума, прекласифицирана между печалбата или загубата и другия всеобхватен доход за отчетния период; и
                              
                           
                        
                              
                                 б)
                              
                           
                           
                              
                                 последиците от това прекласифициране върху финансовите отчети.
                              
                           
                        
            
               
                  39Л
               
               
                  За да изпълни изискванията по параграф 39K, застрахователят оповестява:
                  
                              а)
                           
                           
                              факта, че прилага подхода на припокриване;
                           
                        
                              б)
                           
                           
                              балансовата стойност в края на отчетния период на финансовите активи, за които застрахователят прилага подхода на припокриване, по класове финансови активи;
                           
                        
                              в)
                           
                           
                              базата за определяне на финансовите активи, по отношение на които се прилага подходът на припокриване, включително пояснение относно всички определени за целта финансови активи, държани извън юридическото лице, което издава договори в рамките на обхвата на настоящия МСФО;
                           
                        
                              г)
                           
                           
                              пояснение за общата сума, прекласифицирана между печалбата или загубата и другия всеобхватен доход за отчетния период, по начин, който дава възможност на потребителите на финансови отчети да разберат как е получена тази сума, включително:
                              
                                          i)
                                       
                                       
                                          сумата, отчетена в печалбата или загубата за определените за целта финансови активи при прилагането на МСФО 9; и
                                       
                                    
                                          ii)
                                       
                                       
                                          сумата, която би била отчетена в печалбата или загубата за определените за целта финансови активи, ако застрахователят бе приложил МСС 39.
                                       
                                    
                        
                              д)
                           
                           
                              последиците от прекласифицирането, описани в параграфи 35Б и 35M, върху всяка засегната позиция в печалбата или загубата; и
                           
                        
                              е)
                           
                           
                              ако през отчетния период застрахователят е променил прилагането на подхода на припокриване за финансовите активи:
                              
                                          i)
                                       
                                       
                                          сумата, прекласифицирана между печалбата или загубата и другия всеобхватен доход за отчетния период, свързана с новоопределените финансови активи, прилагайки подхода на припокриване (вж. параграф 35Е, буква б);
                                       
                                    
                                          ii)
                                       
                                       
                                          сумата, която би била прекласифицирана между печалбата или загубата и друг всеобхватен доход за отчетния период, ако прилагането на подхода на припокриване не е било отменено за тези финансови активи (вж. параграф 35И, буква а); и
                                       
                                    
                                          iii)
                                       
                                       
                                          сумата, прекласифицирана в отчетния период към печалбата или загубата от натрупан друг всеобхватен доход за финансови активи, за които прилагането на подхода на припокриване е било отменено (вж. параграф 35Й).
                                       
                                    
                        
            
               
                  39M
               
               
                  Ако предприятието прилага подхода на припокриване при отчитане на инвестициите си в асоциирано или съвместно предприятие, използвайки метода на собствения капитал, тогава, освен информацията, изисквана съгласно МСФО 12, то оповестява следното:
                  
                              а)
                           
                           
                              информацията, описана в параграфи 39К — 39Л, за всяко асоциирано или съвместно предприятие, която е от съществено значение за предприятието. Оповестените суми са онези, които са включени във финансовите отчети по МФСО на асоциираното или съвместното предприятие, след като бъдат отразени всички корекции, направени от предприятието при използване на метода на собствения капитал (вж. параграф Б14, буква а) от МСФО 12), а не делът на предприятието в тези суми;
                           
                        
                              б)
                           
                           
                              количествената информация, описана в параграфи 39K — 39Л, буква г) и 39Л, буква е), и описаните в параграф 35Б последици от прекласифицирането върху печалбата или загубата и другия всеобхватен доход, съвкупно за всички асоциирани или съвместни предприятия, които поотделно са несъществени. Съвкупните суми:
                              
                                          i)
                                       
                                       
                                          които се оповестяват, представляват дела на предприятието в тези суми; и
                                       
                                    
                                          ii)
                                       
                                       
                                          за асоциирани предприятия се оповестят отделно от съвкупните суми, които се оповестяват за съвместни предприятия.
                                       
                                    
                        …
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
         Прилагане на МСФО 4 с МСФО 9
      
      
         
            Временно освобождаване от МСФО 9
         
      
      
               
                  46.
               
               
                  С документ Прилагане на МСФО 9 Финансови инструменти с МСФО 4 Застрахователни договори (Изменения на МСФО 4), издаден през м. септември 2016 г., бяха изменени параграфи 3 и 5 и бяха добавени параграфи от 20A — 20Р, 35А и от 39Б — 39Й, както и точки след параграфи 20, 20K, 20Н и 39A. Предприятието прилага настоящите изменения, позволяващи на застрахователи, които отговарят на определени критерии, да прилагат временното освобождаване от МСФО 9, за годишни периоди, започващи на или след 1 януари 2018 г.
               
            
               
                  47.
               
               
                  Предприятие, което оповестява информацията, изисквана съгласно параграфи 39Б — 39Й, използва преходните разпоредби в МСФО 9, които се отнасят до извършването на оценките, необходими за такова оповестяване. За тази цел за дата на първоначалното прилагане се счита началото на първия годишен период, започващ на или след 1 януари 2018 г.
               
            
         
            Подходът на припокриване
         
      
      
               
                  48.
               
               
                  С документа Прилагане на МСФО 9 Финансови инструменти с МСФО 4 Застрахователни договори (Изменения на МСФО 4), издаден през м. септември 2016 г. бяха внесени изменения в параграфи 3 и 5 и бяха добавени параграфи 35A–35Н и 39K–39M, както и точки след параграфи 35A, 35K, 35M и 39Й. Предприятието прилага тези изменения, позволяващи на застрахователите да използват подхода на припокриване по отношение на определени финансови активи, когато то приложи МСФО 9 за първи път (вж. параграф 35В).
               
            
               
                  49.
               
               
                  Предприятие, което избира да прилага подхода на припокриване:
                  
                              а)
                           
                           
                              прилага този подход със задна дата към определените за целта финансови активи при преминаването към МСФО 9. Съответно предприятието признава като корекция в началното салдо на натрупания друг всеобхватен доход сума, равна на разликата между справедливата стойност на посочените финансови активи, определени чрез прилагане на МСФО 9, и тяхната балансова стойност, определена чрез прилагане на МСС 39;
                           
                        
                              б)
                           
                           
                              актуализира сравнителната информация, така че тя да отразява подхода на припокриване, единствено и само ако предприятието включи отново сравнителната информация, прилагайки МСФО 9.
                           
                        
            
         (1)  Съветът издаде последователни версии на МСФО 9 през 2009 г., 2010 г., 2013 г. и 2014 г.